સુરેન્દ્રનગર શહેરમાં થયેલી ઘરફોડ ચોરીના ગુનાઓના ભેદ ઉકેલવા જિલ્લા પોલીસ વડાએ આદેશ કર્યા હતા. ત્રણ શખ્સો ચોરીનો માલસામાન લઇ સુરેન્દ્રનગર તરફ આવતા હોવાની બાતમી એસઓજી પોલીસને મળી હતી. આથી એસઓજી ટીમે વોચ ગોઠવી હતી ત્યારે દૂધરેજ ગામ પાસેથી બાઇક લઇ નીકળેલા ગોપાલભાઇ ગોરધનભાઇ ગાંગડીયા, ગૌતમભાઇ ચંદુભાઇ જમોડ તથા સવજીભાઇ જકશીભાઇ જખાણીયાને અટકાવી તલાસી લીધી હતી. ત્રણેય શખ્સો પાસેથી ધાતુના ગ્લાસ, રૂદ્રાક્ષનીમાળા, વિવિધ કંપનીઓના મોબાઇલ ફોન તેમજ ઇમીટેશનના દાગીના મળી આવ્યા હતા.